钦定古今图书集成/理学汇编/经籍典/第121卷 > 后汉班固白虎通德论 > 《号》
## 钦定古今图书集成/理学汇编/经籍典/第121卷 > 后汉班固白虎通德论 > 《号》

接上称天子，明以爵事天也。接下称帝王者，得号天
下，至尊之称，以号令臣下也。故《尚书》曰：“谘四岳曰‘格
汝众’。”

王者自谓一人者，谦也。臣谓之一人何？亦所以尊王
者也。以天下之大，四海之内，所共尊者一人耳。故《尚
书》曰：“不施予一人。”

霸，犹迫也，把也。迫胁诸侯，把持其政。《尚书》曰：“邦之荣
怀，亦尚一人之庆。”知秦穆之霸也。

或称公而尊，或称伯子男而卑。《尚书》曰：公曰：“嗟，秦伯
也。”